ماجاریستان-دا موخالیفتین تشببوسو ایله سوئد-ین ناتو-یا عضو‌لوگونو تصدیقلمک اوچون پارلمانین فوق العاده  ایجلاسیندا چوخلوق الده اولونمادیغیندان سسوئرمه باش توتا بیلمه‌ییب.
یئرلی مطبوعاتین معلوماتینا گؤره، حاکم پارتیانین میللت وکیل‌لری سوئد-ین ناتو-یا عضو‌لوگونو تصدیقلمک اوچون موخالیفت پارتیاسی میللت وکیل‌لری‌نین کئچیردیگی فوق العاده پارلمان ایجلاسینا اعتراض ائده‌رک ایجلاسا قاتیلماییب‌لار.
پارلماندا اوچده ایکی سس چوخلوغونا مالیک اولان حاکم پارتیا عضو‌لری‌نین ایجلاسا قاتیلماماسیندان سونرا سوئد-ین ناتو-دا ایشتیراکی‌نین تصدیقی ایله باغلی سسوئرمه تاخیره سالینیب.
ماجاریستانین خاریجی ایشلر و تیجارت ناظیری پیتر سیجارتو جولای‌ین 11-ده بیلدیریب کی، سوئد-ین ناتو-یا عضو‌لوگونو تصدیقلمه‌سی حاضیردا "ساده‌جه تکنیکی مسئله‌دیر".
ماجاریستان ژوئن‌ین 28-ده سوئد-ین ناتو عضو‌لوگونه دایر تصدیق ایجلاسی‌نین پاییزا ارته لندیگینی اعلان ائدیب.
قئید ائدک کی، فینلاندیا آوریلین 4-ده ناتو-نون 31-جی عضوو اولدو، تورکیه و ماجاریستان ایسه سوئد-ین ناتو-یا عضو‌لوگونو هله تصدیق ائتمه‌میشدی‌لر.
ماجاریستان ناظیری پیتر سیجارتو جولای‌ین 5-ده وئردیگی آچیقلامادا آنکارا ایله دایمی تماسدا اولا‌جاق‌لارینی بیلدیریب و تورکیه-نین سوئد-ین اتفاقا عضو‌لوگونه موناسیبتی دییشرسه، ماجاریستانین هئچ بیر اؤلکه‌نین ناتو-یا عضو اولماسینا مانع اولمایاجاغینی وورغولاییب.
پیتر سیجارتو جولای‌ین 14-ده بیلدیریب کی، ماجاریستان حکومتی سوئد-ین ناتو-یا عضو‌لوگونو دستکلییر، لاکین استکهلم حکومتی‌نین اؤلکه‌سینه ائتدیگی "تحقیرلری" نظره آلا‌راق یئکون قرار پارلمانیندیر.
